สลด เจอวาฬคูเวียร์ กินพลาสติก 40 กก. เต็มท้อง เกยหาดตายที่ฟิลิปปินส์
(ขอบคุณภาพจากเฟซบุ๊ก D Bone Collector Museum Inc.),วาฬคูเวียร์ตายสลดอีกตัว หลังมาเกยตื้นชายหาดในฟิลิปปินส์ ผ่าชันสูตร เจอพลาสติกเต็มท้อง น้ำหนักร่วม 40 กิโลกรัม จนถือเป็นเคสเลวร้ายสุดนับตั้งแต่มีการเจอวาฬหรือโลมาตายเพราะกินถุงพลาสติก,สำนักข่าวเอเอฟพีรายงานเมื่อวันที่ 18 มี.ค. 62 ถึงพิษภัยของขยะที่มีผลต่อสิ่งแวดล้อมและสิ่งมีชีวิตในทะเล เมื่อล่าสุดวันเดียวกันนี้ กลุ่มเคลื่อนไหวด้านสิ่งแวดล้อมและทีมนักวิจัยเผยว่า วาฬคูเวียร์ ที่อยู่ในกลุ่มวาฬมีจงอยปากสั้นตัวหนึ่ง ขนาดยาว 15.4 ฟุต ได้ตายลงแล้วเมื่อวันเสาร์ที่ 16 มี.ค.ที่ผ่านมา หลังถูกพบลอยเกยตื้นบนชายหาดเมืองมาบินี จังหวัดคอมโปสเตลา วัลเลย์ ทางตอนใต้ของฟิลิปปินส์ เมื่อ 1 วันก่อน ชาวประมง และคนอื่นๆ พยายามช่วยให้มันว่ายคืนทะเลแต่ไม่สำเร็จ,ผลการผ่าชันสูตรตรวจสอบพบในท้องวาฬคูเวียร์ตัวนี้ มีขยะพลาสติกอยู่ด้านในกว่า 40 กิโลกรัม รวมทั้งถุงพลาสติกแบบใช้ใส่ของจากร้านขายของชำและถุงพลาสติกใส่ข้าว ผู้ทำการผ่าชันสูตรวาฬโชคร้ายตัวนี้เผยว่า วาฬตายเพราะขาดอาหาร มันไม่สามารถกลืนกินอะไรได้ และเหนื่อยอ่อน เพราะมีแต่ขยะเต็มท้อง ถือเป็นเคสเลวร้ายที่สุดตั้งแต่ทำการผ่าตรวจสอบซากโลมาและวาฬมาตลอด 10 ปี ,หลังกลุ่มพันธมิตรโลกเพื่อเตาเผาทางเลือก เผยแพร่รายงานการใช้พลาสติกแบบใช้ครั้งเดียวในฟิลิปปินส์ปริมาณมหาศาลน่าตกใจ หรือเกือบ 60,000 ล้านถุงต่อปี แม้ฟิลิปปินส์มีกฎหมายเข้มงวดการกำจัดขยะ กรณีหลังนี้ กลุ่มเคลื่อนไหวเพื่อสิ่งแวดล้อมระบุว่า เป็นเพราะการดำเนินการบังคับใช้กฎหมายไม่จริงจัง ข่าวระบุด้วยว่าเมื่อปีที่แล้วพบวาฬตัวหนึ่งตายในไทย การผ่าซากพบกลืนกินถุงพลาสติกกว่า 80 ถุง.
วาฬคูเวียร์ตายสลดอีกตัว หลังมาเกยตื้นชายหาดในฟิลิปปินส์ ผ่าชันสูตร เจอพลาสติกเต็มท้อง น้ำหนักร่วม 40 กิโลกรัม จนถือเป็นเคสเลวร้ายสุดนับตั้งแต่มีการเจอวาฬหรือโลมาตายเพราะกินถุงพลาสติก
วาฬกินพลาสติก,วาฬกินพลาสติกตาย,ถุงพสาสติกเต็มท้อง,วาฬเกยตื้น,ฟิลิปปินส์